Mi nekkfa tasleḍt n yisental isuntiyen i yellan deg wungal, nessaweḍ ɣer kra n yigemmaḍ i aɣ-yeǧǧan ad d-nerr srid ɣef usteqsi agejdan iɣef ibedd unadi-a :  Banen-d aṭas n yimennuɣen n tmeṭṭut deg wungal Tezgertirga, garassent : azref n tayri deg tmetti taqbaylit, am wakken tameṭṭut d lɛib ad tidir aḥulfu-a, lmenkar n urgaz ɣer tmeṭṭut, annect-a iban-d deg ungal, mi d-temmeslay Tezgertirga ɣef teqcict-nni n taddart-nsen d wamek i tt-yeḥqqar wergaz-is. Tamsalt n uzɣan d umennuɣ tezger akkin ɣer nnif, d utɛeddi ɣef lḥerma, aṭas n tlufa i ḍerrun deg tmetti-nneɣ, maca lɛib di yal tikkelt yettuɣal ɣer tmeṭṭut, yerna ayen akk yugaren aya, dakken ur tezmir ara ad d-tessenfali lecɣal-agi, iband way-agi deg wayen tesedda Tezgertirga di temẓi-s, mi yetedda fella-s mmi-s n taddartis.